Афон ҿыц аихамҩахәҭаҿы иҟаз авариа ахҟьақәа аԥырхуп
© Sputnik / Томас ТхайцукЖелезнодорожные пути
© Sputnik / Томас Тхайцук
Адәыӷбақәа ҩба еиҿасит Афон ҿыц иахьаҵанакуаз аԥшьаша, рашәара 23 рзы.
АҞӘА, рашәара 24 - Sputnik, Сариа Кәарцхьиаԥҳа. Афон ҿыц аихамҩахәҭаҿы иҟаз авариа ахҟьаԥҟьақәа аԥырхуп ҳәа Sputnik акорреспондент илзеиҭеиҳәеит "Аԥсны аихамҩа" адиректор хада ицхырааҩ Октаи Хазириши.
"Адәыӷбақәа рныҟәара еиҭахацыркуп. Ашьыжь асааҭ 7 рзы аидарамҩангагатә дәыӷба амҩа иқәлеит, асааҭ 9:30 рзы имҩасит адәыӷба Москва-Аҟәа", - иҳәеит иара.
Хазириши иажәақәа рыла, уажәы амашәыр зыхҟьаз амзызқәа реилкаара иаҿуп.
Аԥсныеихамҩа аусзуҩцәа хҩык ааха роуит. Урҭ амедицинатә цхыраара рыҭан. Рыԥсҭазаара ашәарҭара иҭагылаӡам.
Авариа иахҟьаны адәыӷба Аҟәа - Санкт-Петербург аныҟәара аамҭа еиԥҟьеит.